Държавен вестник, бр. 77, 2011 г., стр. 23

БРОЙ  77	
Д Ъ Р Ж А В Е Н  В Е С Т Н И К 	
СТР.  23  
Чл. 90. (1) Управляващото дружество трябва 
да разполага с начален капитал не по-малък 
от левовата равностойност на 125 000 евро. 
(2) Управляващото дружество е длъжно 
по всяко време да поддържа собствен капи­
тал, превишаващ или равен на стойността 
по ал. 1 и 3. 
(3) Ако управляващото дружество управля­
ва дейността на колективни инвестиционни 
схеми и други предприятия за колективно 
инвестиране, чиито активи поотделно или в 
съвкупност надхвърлят левовата равностойност 
на 250 000 000 евро, то трябва да увеличи раз­
мера на собствения капитал с не по-малко от 
0,02 на сто от сумата, явяваща се разликата 
между стойността на активите по баланса им 
и левовата равностойност на 250 000 000 евро. 
Изречение първо не се прилага, когато капи­
талът на управляващото дружество достигне 
левовата равностойност на 10 000 000 евро.
(4) При изчисляване на общата стойност 
на активите на колективните инвестиционни 
схеми и другите предприятия за колективно 
инвестиране по ал. 3 не се включват активите, 
които управляващото дружество управлява 
по делегация.
(5) Не по-малко от 25 на сто от капитала 
по ал. 1 трябва да бъде наличен при пода­
ване на заявлението за издаване на лиценз 
за извършване на дейност като управляващо 
дружество, а останалата част – в 14-дневен 
срок от получаване на писмено уведомление от 
комисията, че ще издаде лиценз след доказване 
наличието на пълния размер на капитала.
(6) Независимо от изискването на ал. 2 
собственият капитал на управляващото дру­
жество трябва по всяко време да бъде в размер 
не по-малък от една четвърт от постоянните 
му общи разходи за предходната финансова 
година.
(7) В случай на съществена промяна в обе­
ма на дейността на управляващото дружество 
през текущата година спрямо предходната 
заместник-председателят може да коригира 
изискваната стойност по ал. 1.
(8) За управляващото дружество, което не 
е извършвало дейност през цялата предходна 
финансова година, считано от деня на полу­
чаване на лиценз, размерът на собствения 
капитал се определя на базата на прогнозните 
постоянни общи разходи, заложени в програма 
за дейността, освен ако заместник-предсе­
дателят е изискал корекция на разходите в 
програма за дейността.
(9) Управляващото дружество определя 
постоянните общи разходи по ал. 6 на база­
та на годишния финансов отчет, заверен от 
регистриран одитор.
(10) Управляващото дружество е длъжно 
да отговаря на капиталови изисквания и да 
поддържа минимални ликвидни средства, 
определени с наредба.
Чл. 91. При нарушение на изискванията за 
капиталовата адекватност и ликвидността, оп­
ределени с наредба, управляващото дружество 
е длъжно да уведоми заместник-председателя 
в 7-дневен срок от извършване на нарушени­
ето, като посочи причините за нарушението 
и предложи конкретни мерки, в резултат на 
които нарушението да бъде отстранено до 
един месец от извършването му. 
Чл. 92. (1) Управляващото дружество е 
длъжно да представи в комисията годишен 
отчет в срок до 90 дни от завършването на 
финансовата година със съдържание, опреде­
лено с наредба.
(2) Управляващото дружество е длъжно 
да представи в комисията до 10-о число на 
месеца, следващ тримесечието, счетоводен 
баланс и отчет за приходите и разходите 
към последната дата на всяко тримесечие, 
както и тримесечен отчет за капиталовата си 
адекватност и ликвидност със съдържание, 
определено с наредба.
(3) При констатирани непълноти и други 
несъответствия с изискванията на закона, 
включително с Международните стандарти 
за финансови отчети, допуснати в отчетите за 
капиталова адекватност и ликвидност, както 
и във финансовите отчети, регистри и други 
счетоводни документи, заместник-председа­
телят изпраща съобщение и определя срок, 
в който управляващото дружество е длъжно 
да ги отстрани. Член 196, ал. 3 се прилага 
съответно.
Чл. 93. (1) Лице, което е избрано за член 
на управителен орган на управляващо дру­
жество, трябва да: 
1. притежава професионална квалифика­
ция, необходима за управление на дейността 
на управляващото дружество;
2. не е осъждано за умишлено престъпление 
от общ характер, освен ако е реабилитирано;
3. не е било член на управителен или кон­
тролен орган или неограничено отговорен 
съдружник в дружество, за което е открито 
производство по несъстоятелност, или в пре­
кратено поради несъстоятелност дружество, 
ако са останали неудовлетворени кредитори;
4. не е обявявано в несъстоятелност или 
да не се намира в производство за обявяване 
в несъстоятелност;
5. не е съпруг или роднина по права или 
по съребрена линия до трета степен вклю­
чително или по сватовство до трета степен 
с друг член на управителен или контролен 
орган на дружеството; 
6. не е лишено от право да заема матери­
алноотговорна длъжност.
(2) Лицата, ръководещи фактически дей­
ността на управляващото дружество, трябва 
да имат добра репутация и опит по отношение 
на типа колективни инвестиционни схеми, 
които дружеството управлява, и да отговарят